उनें दिनें गै बटैह्‌ड़ा ग्रां दे मेघें, रामचन्द्र होरें गी सद्धी भेजेआ। ओ ते इयै जनेह् नमंत्रणे लेई म्हेशां तैयार रौह्‌दे हे। दिसम्बर सन् 1922 ई. दे खीरले ध्याड़ै ओ किश आर्य समाजी कारजकर्त्ताएं ते विघाथियें कन्ने ओ3म् दे झंडे पकड़ियै ढोल बजांदे ते समाजी जाग्रति दे गीत गांदे बटैह्‌डै जाई पुज्जे। उत्थों दे किश कट्टरपंथी राजपूतें ते गुज्जरें उनें गी गालियां दित्तियां, उंदा अपमान कीता ते उंदे ओ झंडे फाड़ी ओड़े। हवनकुड बी भन्नी दित्ता। केइयें मूढ़ घुड़-सुआरें विघार्थियें गी घोड़े दे सुम्में ख’ल्ल जिल्ली देने दी धमकी दित्ती। ए सब किश होने कारणा उस दिनै दा उंदा प्रोग्राम पूरा होई सकेआ। ग्रां दे हरिजन उस घटना थमां बड़े गै डरी गे हे।